JUMAL KÕNELEB
Tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Meil on suur rõõm rääkida jälle Jumala headusest.
Mind rõõmustas sellel nädalal ühe naise e-kiri,
kelle eest olin pikalt palvetanud, et ta suhe tütrega paraneks.
Sõnumis oli kirjas, et nende suhted on taas korras.
Ta saab kohtuda lapselastega ning nad veedavad koos aega.
Milline palvevastus!
Imeline on teada, et Jumal pole meist kaugel.
Ta on meie lähedal ja hoolib meist igaühest.
Eks ole, Joy? - See on parim osa.
See on parim.
See on parim ja me ainus lohutus. - Just.
Johannese evangeeliumis 14:23 ütleb Jeesus nii:
Jeesus vastas talle: "Kui keegi armastab mind,
küll ta peab minu sõna, ja minu Isa armastab teda
ja me tuleme ja teeme eluaseme tema juurde."
Kui me võtame Jeesuse vastu oma ellu,
siis Ta ei käi edasi tagasi vaid jääb meie südamesse.
Keegi ei ole meile lähemal kui Jeesus.
Mina olen kodukana. - Oled küll, ma tean seda.
Kas oled tähele pannud? - Olen.
Olen tõesti selline, kes armastab kodu.
Armastan kodus olemist.
Kodu on minu arust üks maailma parim koht.
Kodus saan puhata, olla mina ise ja olla rahus.
Kui tulen töölt koju, vahetan esmalt riided,
panen selga sooja vana emalt saadud villase kampsuni,
tõmban jalga suured villased sokid, pesen näolt kogu meigi maha,
keedan kohvi, teen juustuleiva ning poen teki alla voodisse.
Seal sulle meeldib olla.
Mu voodi on täis leivapuru ja kohviplekke.
Seal, oma teki all, oma kodus
saan puhata, akut laadida ja olla rahus.
See ei ole mulle olnud alati kerge.
Arvasin, et tuleb olla usin.
Pean kogu aeg askeldama ning midagi tegema.
Ka usklikuks saades arvasin, et pean pidevalt teenima Issandat,
pean palvetama ja kogu aeg midagi tegema.
Kogu aeg tuleb minna edasi.
Kogu aeg tuleb olla Issandaga koos liikumises.
Ühtäkki õppisin Teda tundma.
Ta õpetas hoopis seda, et ma võisin tulla koju.
Kui võtame Ta vastu, siis me tuleme koju.
Just.
See sai mulle väga selgeks hiljuti ühel päeval,
kui olin pikalt olnud palves ja Issandaga.
Mu hing on üsna aravõitu ja hakkan kergesti kartma.
Muutun kergelt ebakindlaks ning sisemusse tekib värin.
Palve ajal lasi Taevaisa mul jälle näha vaimusilmadega.
Taevaisa võttis mul käest kinni ja viis mind oma kuningalossi.
Sel korral viis Ta mind uude tuppa, kus oli kamin.
Tema lossi kaminaga tuba,
mis on sisustatud soojades toonides.
Seal on antiikne puust mööbel.
Kaminas põleb suur soe tuli.
Praksuv kaminatuli.
Selles kaminaga toas tekib väga rahulik tunne.
Kamina ees põrandal on karusnahast vaip.
Vaibal on suured erivärvilised padjad.
Võisin end sinna vaibale kamina ette pikali visata.
Võisin lihtsalt olla.
Taevaisa istus mu selja taga.
Ta oli päris vaikselt.
Mina olin lihtsalt niisama.
Kuulasin, kuidas tuli praksub,
Kuhugi polnud kiiret.
Ma ei pidanud midagi tegema ning võisin niisama olla.
Minuga juhtus midagi sel hetkel.
Mu hing ja süda rahunesid.
Mu süda sulas ja rahunes.
Sel hetkel mu sisemuses,
sügaval südames, kogesin, et olen kodus.
Kui oleme saanud usklikus, siis oleme jõudnud koju.
Mingil moel oleme olnud orvud, igaüks meist on seni olnud orb.
Selles maailmas oleme orvud, kuni me Tema leiame.
Imeline, kui saad kogeda, et oled iseendana kallihinnaline.
Ilma mingi tagamõtteta.
Kas pole imeline?
Ristiusus pole asi meie tegudes.
Vajame hoopis Jeesust ning Tema tegusid.
Asi pole üldse tegudes vaid hoopis suhtes.
See teeb selle asja nii imeliseks ja õnnistavaks.
Niivõrd imeline, et Jeesus tahab lihtsalt olla meiega koos.
1. Johannese kirja 1:3 öeldakse: "Mida me oleme näinud ja kuulnud,
seda me kuulutame ka teile, et teilgi oleks osadus meiega.
Meie osadus on Isaga ja tema Poja Jeesuse Kristusega.
Ja me kirjutame seda, et meie rõõm oleks täielik."
Miks Johannes kirjutab seda kirja?
Selleks et teil ja meil oleks osadus Isaga.
Ta kirjutab, et meil on osadus Isa ja Jeesusega.
Ta ei ütle, et kohtusime Jeesusega
ja meil oli korraks hea osadus vaid ta ütleb, et meil on osadus.
Meil on argipäevane, igapäevane osadus Temaga.
Kaminaga toas, tööl või mujal.
Igal pool on Ta meiega koos.
Tahtsin lugeda veel ühe kirjakoha, mis on minu meelest väga liigutav.
Sefanja raamat 3:17
"Issand, sinu Jumal, on su keskel, kangelane, kes aitab."
Issand, su Jumal, on ka sinu juures,
keset su elu, kangelane, kes aitab.
"Ta rõõmustab sinu pärast väga,
ta uuendab oma armastust sinuga,
ta tunneb hõisates sinust rõõmu."
Selline on meie Taevaisa, et võtab lausa sõnatuks.
Armastus on nii suur, et selle jaoks pole sõnu.
Meenub, kui saime esimese lapse ning sain ta sülle võtta.
Mul polnud lihtsalt sõnu.
Kiri efeslastele 2:19:
"Järelikult ei ole te nüüd enam võõrad ja majalised."
Me ei ole enam üksi, orvud ega võõrad ja muulased.
"vaid pühade kaaskodanikud ja Jumala kodakondsed."
Kuigi seda sõnumit on kuuldud tuhat miljonit korda,
on hoopis midagi muud, kui see päriselt kohale jõuab.
Peame piisavalt mitu korda kuulma neid sõnu,
peatuma nende sõnade juures, mõtlema nende üle
ja otsekui joonistama meie pähe selle pildi,
mida see tähendab, et oleme Taevaisa ja Jeesusega üks pere.
See tõesti on nii, et me oleme nüüd kodus.
Oleme jõudnud koju.
Jumala kodu, kus saame elada Temaga koos.
See on meie igavene kodu.
Usun, et see on koht, kust oleme pärit.
Ta on meid kavandanud ja Tema on meid loonud.
Elame maa peal teatud aja ja peale seda läheme jälle tagasi.
Koju.
Minu tõeline kodu, koht, kuhu päriselt kuulun,
kus mu süda on rahul ja olen ise kaitstud,
koht, kust Joy on pärit, kus on mu tõeline pere,
see on minu Taevane kodu.
Seda on nii oluline mõista, sest see muudab kõike.
Nii kaua, kui mõtlen, et see maailm rahuldab mind
või see maailm on koht, kust pean leidma pelgupaiga,
koht, kust pean leidma kodutunde,
pettun üha uuesti, mõistmata, miks ei leia seda.
Eriti praegusel ajal, kui on nii palju erinevaid asju.
Maailm ei ole stabiilne.
Kui sellisel ajal mõistan seda, et mul on kodu ja pelgupaik,
koht, kus on mu pere, Jumala pere ning kodu Kuningriigis, mis ei kõigu.
Kui see jõuab mulle kohale,
siis mu sisemus muutub.
Sisemusse tuleb üks sügav turvatunne.
Isegi, kui see maailm kõigub, siis olen mina ikkagi kaitstud.
Olen alati kaitstud ja mul on turvapaik.
Miski ei või mind kõigutada, sest olen alati kaitstud.
Mul on perekond ja kodu.
Jumala kodu on just Tema ligiolus.
See ka muutis mind.
Sain kogeda Jumala tingimusteta armastust
nagu selles Joy kirjelduses, kus ta viibis kaminaga toas
ning sai lihtsalt niisama olla.
See on Jumala loomus.
Tema on armastus.
Nagu Joy juba rääkis, võime seda kõikjalt otsida.
Võime otsida seda abikaasast, mainest, tööst või millest tahes,
aga tõeline rahuldus ja armastus, mis meid täidab,
ei ole leitav kusagilt mujalt kui ainult Tema seest.
See on ka minu kodukoht.
Mu palvekamber ja puhkusepaik.
Jeesuse ligiolu pole koht, kus pingutada vaid lõõgastuda.
Kõige paremini kirjeldab Jumala armastust pilt isast,
kes hoiab armastuses oma pisikest last süles.
Nii saame ka sina ja mina olla.
Nagu väikesed lapsed Isa süles.
Seal pole mingit arengu tagant kiirustamist
vaid see on ainult rõõm selle imelise lapsukese üle.
Võid olla mu juures nii kaua ja palju kui ise soovid.
Psalm 23:2-6.
"Haljale aasale paneb ta mind lebama, hingamisveele saadab ta mind."
Ta virgutab minu hinge.
Ta ei nõua midagi vaid annab hoopis värskendust.
Siin pole kirjutatud, et Ta nõuab meilt üht ja teist.
Ta hoopis värskendab.
"Ta juhib mind õiguse rööbastesse oma nime pärast.
Ka kui ma kõnniksin pimedas orus, ei karda ma kurja.."
Just nii see lähebki täide, kui Tema on esikohal minu elus
ja kui ma mõistan, et Ta on minuga,
minu Isa, kellega koos on mul turvaline.
Isegi, kui kõnnin pimedas orus, minu süda ei karda.
"ei karda ma kurja, sest sina oled minuga;
su karjasekepp ja su sau, need trööstivad mind.
Sa katad mu ette laua mu vastaste silma all;
sa võiad mu pead õliga, mu karikas on pilgeni täis."
Sulnis headus. - See tähendab ainult headus.
"..ja heldus järgivad mind kõik mu elupäevad."
Mitte üksnes väike hetk,
just siis, kui saan usklikuks, saan nautida veidi aega Isa armastust
ning siis on loo lõpp ja edasi on ainult töö rügamine.
Ei.
"Ainult headus ja heldus järgivad mind kõik mu elupäevad
ja ma jään (elama) Issanda kotta eluajaks. "
See on nii võimas sõnum.
Piibel kordab üha uuesti:
otsige Mind, otsige Mind esmalt ning kes Mind ja Minu riiki otsib,
see saab ka kõike muud peale selle.
Ta ütleb üha uuesti: "Jääge minusse."
See tähendabki päriselt, et saame esmalt olla Temas.
Esmalt nautida elu Temaga ning siis tuleb elus nähtavale vili.
See on peamine asi.
Kui teame, et saame Temas puhata ja Ta võib olla meie puhkepaik
ning Ta tahab meid lihtsalt hoida, annab see turvatunde kõigeks muuks.
Kui ka suhe Jumalaga on saavutuste nimel pingutamine,
kõikide muude ponnistuste hulgas, siis mina küll ei jaksaks.
Kui palvekamber on koht millegi saavutamiseks,
siis ütlen: "Tänan, ei."
Elus on niigi piisavalt koormaid.
Kui palvekamber on kodukoht,
kuhu saan minna puhkama ja võtta kaasa mõne teise leiva.
Näiteks tume leib maksavorstiga, mitte mingi juustusai nagu Joy puhul.
Mina võtan kaasa teetassi.
See on koht, kus saan puhata,
kuhu saan jätta oma mured ning lihtsalt olla,
Issand aitab mind, lohutab, julgustab, näitab ja räägib asju.
Minul on oma kodukoht.
See armastus iseenesest toob juba hingamise.
Kiri heebrealastele 4:3: "Meie aga, kes oleme uskunud,
saame hingamisse, millest ta on öelnud:"
Usklikuks saades pääseme hingamisse.
Jesaja 63:14.
"Otsekui karja, kes läheb alla orgu,
viis Issanda Vaim neid puhkepaika."
Kiri heebrealastele 4:9-11:
"Nii on siis Jumala rahva hingamisaeg alles ees,
sest kes läheb tema hingamisse, see hingab ka ise oma tegudest,
nii nagu Jumal oma tegudest.
Olgem siis agarad sisse minema sellesse hingamisse."
Olge agarad sisse minema hingamisse.
Siin ei räägita sellest, et ühel päeval Taevas puhkame.
See puhkepaik on meil olemas, lausa argipäeva keskel.
Kirja heebrealastele autor soovitab meil olla agarad.
Me ei pea olema agarad, et midagi saavutada ja sooritada,
Hoopis hingamine.
Me saame lihtsalt puhata ja olla.
Olemas on kaks eri kuningriiki.
Olemas on see maailm, mida me silmadega näeme,
mida võime kätega katsuda ning milles me elame.
Samas on olemas teine kuningriik.
Jeesus räägib Jumalariigist.
Kui Tema tuli, ütles Ta: "Jumalariik on ligi tulnud."
Jumala riik on nüüd siin, Taeva riik on seespidi teis.
Jeesuses Kristuses on olemas teine Kuningriik.
Meie sisemine Kuningriik.
Kui me õpime Teda tundma ja veedame Temaga koos aega,
kui me uurime Tema Sõna, siis toidame sisemist Kuningriiki.
See on sisemine Jumala riik, meie südames olev Jeesus.
Tema Kuningriik, mis on rahu, hingamise ja hingamisvete riik.
Kuningriik, kus on kaminaga tuba, kus saan Teda tundma õppida.
Võin seigelda Temaga ja anda oma mured ja vaevad.
See kuningriik räägib eri keelt.
Turvatundest, usust, hingamisest, rahust ja muretusest.
Mu sees on teine Kuningriik.
Kui tutvun selle kuningriigiga,
hakkan tasapisi märkama, et see on tõeline,
et see on siin ja on päriselt Jeesuses olemas.
See hakkab tulla esile ja hakkab tahes-tahtmata paistma,
sest mina hakkan sisemiselt muutuma.
Kui saame elada sedapidi, seestpoolt väljapoole,
siis peame vastu ning meil on rõõm.
Seal on meil hingamine ning tunneme end hästi.
Ka siis, kui on väljakutseid ja pimedust meie ümber.
Palvetame. - Nüüd palvetame.
Üks naine rääkis, et eelmise saate ajal
Issand puudutas teda ning ta mõistis,
et tohib olla päriselt Jeesuse lähedal.
Tänan Jeesus, et igaüks meist on nüüd Sinu Kuningriigi laps.
Tänu, et Sinu Kuningriik on seespidi meie sees.
See on õigus, rahu ja rõõm Pühas Vaimus.
Sinu riik tulgu!
Tänu, Issand, et see on me tõeline kodu.
See on juba meie sees.
Issand, ava meie vaimusilmad seda nägema,
ava meie süda, Isa, tundma, nägema ja olema.
Sinus, Issand, on meil igavene hingamine ja rahu.
Aamen.
Issanda teenimine selles töös on tõesti meie rõõm.
Kui soovid lisainfot meie tööst, võid külastada meie kodulehekülge:
Sealt saad infot meie kooli ja lasteaia kohta.
Sealt saab tellida raamatuid,
mis räägivad Jumala tundmisest ning kristlase identiteedist,
ehk sellest, kuidas Jumal meid näeb.
Tahame olla igal viisil kõigile julgustuseks ja õnnistuseks.
Meile võib julgelt saata palvesoove ja tänupalve teemasid.
Me palvetame kõikide eest, kes võtavad meiega ühendust.
Ole õnnistatud Jeesuse nimel, aamen.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin